Diari Oficial de la Generalitat Valenciana


Sumari del DOGV 6320, del 28-07-2010 (2010/8491)

Informació pública de la modificació del Pla Especial de la Marjaleria relativa al canvi d'ús residencial a ús dotacional religiós d'una parcel·la situada a la Marjaleria en la qual s'emplaça l'ermita de Sant Roc de la Donació.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8491


Data del document
:   10-06-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació del Pla Especial de la Marjaleria relativa al canvi d'ús residencial a ús dotacional religiós d'una parcel·la situada a la Marjaleria en la qual s'emplaça l'ermita de Sant Roc de la Donació. [2010/8491]  
El Ple de l'Ajuntament de Castelló de la Plana, en la sessió ordinària celebrada el dia 27 de maig de 2010, va adoptar, entre altres, l'acord següent:  
«Vist l'expedient corresponent al procediment que s'està tramitant per a l'aprovació de la modificació del Pla Especial de la Marjaleria relativa al canvi d'ús residencial a ús dotacional religiós d'una parcel·la situada a la Marjaleria en la qual s'emplaça l'ermita de Sant Roc de la Donació de què es desprén que:  
1. A la zona de la Marjaleria del Districte Marítim del Grau hi ha una ermita de titularitat privada amb una superfície de 113,93 metres quadrats situada en una finca que dóna davant de l'entrada de Sant Roc de la Donació, que desemboca al camí de la Donació. L'ermita dedicada a l'advocació de Sant Roc de la Donació s'obri al públic especialment al mes d'agost per a la festivitat de Sant Roc i s'obri també durant les festes fundacionals perquè allí es paren els romers que van a la Magdalena des del Grau. Per tant, esta ermita es troba vinculada a costums molt arrelats al poble de Castelló de la Plana.  
2. La finca on es troba emplaçada l'ermita està afectada pel Pla Especial de la Marjaleria aprovat el 29 de març de 2006, inclosa dins de l'actuació integrada en sòl urbà 09 -actuació urbanística- Pla Especial de la Marjaleria (act. int. s. urbà 09-AU-PEM) amb ordenança d'aplicació Z-10 residencial unifamiliar de baixa densitat.  
3. És convenient adequar la qualificació urbanística de la parcel·la on es troba situada l'ermita a la realitat de la seua utilització com a enclavament característic en dates commemoratives, per a això l'Ajuntament pretén efectuar una modificació en el Pla General d'Ordenació Urbana substituint a la zona de la parcel·la l'ús residencial pel de dotacional religiós a la zona de la parcel·la en què es troba emplaçada l'ermita.   
4. En data de 14 de maig de 2010, la Junta de Govern Local va aprovar el projecte de la modificació del Pla Especial de la Marjaleria a què es fa referència.  
Tenint en compte que:  
I. L'article 37.1.e de la Llei Urbanística Valenciana diu que tindran la consideració d'ordenació detallada les determinacions que de manera precisa i detallat completen l'ordenació estructural per a l'àmbit territorial a què es referixen, incloent entre estes l'assignació d'usos i tipus detallats en desplegament de les previstes per l'ordenació estructural. D'acord amb esta norma i als articles 120.1.e i següents del Reglament d'Ordenació i Gestió Territorial, la modificació que es proposa i que consistix en el canvi d'ús en una parcel·la, afecta determinacions d'ordenació detallada i no estructural.  
II. El Planejament vigent en l'actualitat és el Pla Especial de la Marjaleria que va ser aprovat per la Resolució del conseller de Territori i Habitatge, de data 29 de març de 2006, amb l'objecte d'establir en desplegament del que preveu el Pla General de Castelló de la Plana, l'ordenació urbanística de l'àmbit territorial denominat la Marjaleria. La vigència d'este pla especial ha sigut ratificada per la Resolució del conseller de Medi Ambient, Aigua, Urbanisme i Habitatge, de data 28 de gener de 2010, dictada en execució de sentència del Tribunal Suprem, de 9 de desembre de 2008, que ordenava la retroacció del procediment de revisió del Pla General de 2000. La indicada resolució del conseller de Medi Ambient, Aigua, Urbanisme i Habitatge no sols ratifica la Resolució d'1 de març de 2000, d'aprovació del Pla General de Castelló de la Plana sinó que establix la validesa del planejament de desenvolupament aprovat després de la dita data.   
III. L'article 94 de la Llei Urbanística Valenciana establix que les modificacions dels plans es duran a terme pel procediment previst per a cada tipus de pla, en l'article 96 es diu que els plans especials han de tramitar-se pel mateix procediment que els plans generals i l'article 223.5 del Reglament d'Ordenació i Gestió Territorial i Urbanística Valencià, preveu que les modificacions dels plans generals referides únicament a elements d'ordenació detallada es tramiten d'acord amb el procediment previst per a l'aprovació de plans parcials.   
IV. L'article 83.2.a de la Llei Urbanística Valenciana, al qual remet el 90.2 del propi text, preveu que l'òrgan competent de l'administració que promoga la redacció del pla, conclosa esta ho sotmetrà a informació pública per un període mínim d'un mes anunciant-lo en el Diari Oficial de la Comunitat Valenciana i en un diari no oficial d'àmplia difusió a la localitat.  
V. Segons l'article 37.2 de la Llei Urbanística Valenciana les decisions sobre ordenació detallada corresponen als municipis i l'article 91 diu que correspon a l'Ajuntament l'aprovació dels plans sempre que no modifiquen l'ordenació estructural.  
VI. L'article 123.1.i de la Llei Reguladora de les Bases de Règim Local atribuïx al Ple de l'Ajuntament l'aprovació inicial del planejament general i l'aprovació que pose fi a la tramitació municipal dels plans i la resta d'instruments d'ordenació previstos en la legislació urbanística.   
VII. De conformitat amb el que establix el punt 2 de l'article 123 de la Llei Reguladora de les Bases de Règim Local, el present acord haurà de ser adoptat per majoria absoluta del nombre legal de membres donada l'assimilació de la figura del pla especial al planejament general de la zona.  
Per tot això, vistos els preceptes esmentats i els informes de l'arquitecta en cap de la Secció de Desenvolupament Urbanístic i de l'assessora jurídica de Planejament i Gestió Urbanística, amb el conforme del secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Vivenda i Servicis Urbans, s'acorda:  
Primer  
Aprovar inicialment la modificació del Pla Especial de la Marjaleria relativa al canvi d'ús residencial a ús dotacional religiós d'una parcel·la situada a la Marjaleria en la qual s'emplaça l'ermita de Sant Roc de la Donació.  
Segon  
Sotmetre a informació pública, pel termini d'un mes, l'esmentada modificació i inserir el corresponent anunci en el Diari Oficial de la Comunitat Valenciana, en el Butlletí Oficial de la Província de Castelló, en un diari no oficial d'àmplia difusió a la localitat així com en la pàgina web municipal».  
Cosa que es fa pública perquè se'n prenga coneixement i s'advertix al mateix temps que durant el termini d'un mes els qui estiguen interessats podran consultar l'expedient (de 09.00 a 14.00 hores, de dilluns a divendres, a les dependències de la Secció de Desenvolupament Urbanístic, síties en l'avinguda dels Germans Bou, núm. 16) i que poden presentar les al·legacions que creguen convenients.   
Castelló de la Plana, 10 de juny de 2010.- L'alcalde: Alberto Fabra Part. El secretari general del Ple: Juan Jiménez Hernandis.